**Сојузната држава Мексико** (шпански: *Estado de México*, изговорена *Естадо де Мехико*) е една од 32-те федерални единици на Мексико. Таа е најнаселена, како и најгусто населената држава. Поделена е на 125 општини и главен град е Толука де Лердо .

За сојузната држава Мексико честопати се користи кратенката „**Едомекс**" од *„Estado de Méxicо"* на шпански јазик, за да се разликува од името на целата земја. Сместена е во југо-средишно Мексико. Се граничи со државите Керетаро и Идалго на север, Морелос и Гереро на југ, Мичоакан на запад, Тласкала и Пуебла на исток, и го опкружува градот Мексико (поранешната сојузна област) од три страни.

Потеклото на државата е на територијата на Ацтешката империја, која останала како политички дел на Нова Шпанија за време на шпанскиот колонијален период. После независноста, градот Мексико бил избран за главен град на новата нација; нејзината територија била одделена од државата. Неколку години подоцна, делови од државата биле растурени за да формираат држави Идалго, Гереро и Морелос. Овие територијални разделби ја оставиле државата со големината и формата што ја има денес, со долината Толука на западниот дел на градот Мексико и географски издадена површина што се протега околу север и исток од овој ентитет.

Името на сојузната држава е едноставно *Мексико* според Уставот на Обединетите мексикански држави од 1917 година, но за да се разликуваат и градот и земјата, најчесто се нарекува *Естадо де Мехико*. Демонимот кој се однесува на луѓето од сојузната држава е *Мешиканец (mexiquense)*, различен од *Мексиканец* („*mexicano*"), кој ги опишува луѓето од целата земја.

Потекло и етимологија
---------------------

*Mēxihco* првично било нахуатлово име за мексиканската долина каде градовите на Мешихка (правилното име на Ацтечкиот троен сојуз) се наоѓале. Како таква, областа што станала градот Мексико била позната како Мешихко-Теночтитлан во годините непосредно пред и по шпанското освојување. После шпанското освојување, терминот *Мексико* се користел за Теночтитлан/град Мексико и за сите пред-освојувани земји што ги контролирал, вклучително и неколку други споменати мексикански сојузни држави првично вклучени во границите на сојузната држава Мексико.

*

Сестри-држави
-------------

* Нуево Леон

Наводи
------

1. ↑  „Las Diputaciones Provinciales" (PDF) (шпански). стр. 15.
2. ↑  „Senadores por el Estado de México LXIV y LXV Legislaturas". Senado de la República. Посетено на 19 март 2020.
3. ↑  „Resumen". Cuentame INEGI преку web.archive.org. Архивирано од изворникот на 2013-03-29. Посетено на 19 март 2020.CS1-одржување: бот: непознат статус на изворната URL (link)
4. ↑  „Relieve". Cuentame INEGI преку web.archive.org. Архивирано од изворникот на 2011-07-23. Посетено на 19 март 2020.
5. ↑  „Encuesta Intercensal 2015" (PDF). Посетено на 19 март 2020.
6. ↑  „Estado de Mexico". 2015. Посетено на 19 март 2020.
7. ↑  „Reporte: Consulta de Series". Banco de Mexico преку web.archive.org. Архивирано од изворникот на 2016-09-01. Посетено на 19 март 2020.CS1-одржување: бот: непознат статус на изворната URL (link)
8. ↑   Chisholm, Hugh, уред. (1911). „Mexico (state)". *Encyclopædia Britannica*. **18** (11. изд.). Cambridge University Press. стр. 344.

Надворешни врски
----------------

* 
* Владата на сојузната држава Мексико Архивирано на 4 септември 2017 г. (на шпански)
* Bizarro Radio, Radio Station.